cyanic-selkie/wikianc huggingface dataset:
Кубак Беларусі па міні-футболе 1992
Склад Тарфяніка
Міхал Станкевіч; Леанід Лявончык, Аляксандр Кулеш, Валер Сяргееў, Канстанцін Станкевіч, Сяргей Чайкоўскі, Уладзімір Горскі. Трэнер — Уладзімір Горскі.
Крышылкі
Крышы́лкі (, Крышилки) — вёска ў Шчучынскім раёне Гродзенскай вобласці. Уваходзіць у склад Ражанкаўскага сельсавета.
Кабыля Гура (гміна)
Кабы́ля Гу́ра (Kobyla Góra) — вясковая гміна ў Польшчы, уваходзіць у склад Астшэшоўскага павета Велікапольскага ваяводства. Сядзіба размешчана ў Кабылі Гуры. Плошча гміны складае 128,95 км². Станам на 2014 год у гміне Кабыля Гура пражывалі 6098 чалавек, шчыльнасць — 47,3 чал./км².
Жыгалава (Пачынкаўскі раён)
Жыгалава (Жигалово) — вёска ў Пачынкаўскім раёне Смаленскай вобласці Расіі. Уваходзіць у склад Шаталаўскага сельскага паселішча.
Гісторыя
25 сакавіка 1918 года згодна з Трэцяй Устаўной граматай Жыгалава абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад РСФСР.
У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года.
З 28 снежня 2004 года па 1 студзеня 2019 у складзе Васькоўскага сельскага паселішча.
Геаграфія
Праз вёску праходзіць аўтадарога.
Раёўка (Салігорскі раён)
Раёўка (, Раёвка) — пасёлак у Салігорскім раёне Мінскай вобласці. Уваходзіць у склад Акцябрскага сельсавета.
IC 1241
IC 1241 — галактыка тыпу S? (спіральная галактыка) у сузор’і Дракон.
Гэты аб’ект уваходзіць у лік пералічаных у арыгінальнай рэдакцыі індэкснага каталога.
Квадратны корань
Квадратны корань з
a
(корань 2-й ступені, \sqrt{a}) — рашэнне ўраўнення: Аперацыя вылічэння значэння \sqrt {a} называецца «здабываннем квадратнага кораня» з ліку
. Найбольш часта пад
x
і
маюцца на ўвазе лікі, але ў некаторых прыкладаннях яны могуць быць і іншымі матэматычнымі аб'ектамі, напрыклад матрыцамі і аператарамі.
Прыклад для рэчаісных лікаў: таму што
Як відаць з прыкладу, у рэчаіснага квадратнага кораня ёсць два значэнні (дадатнае і адмоўнае), і гэта стварае складанасці пры рабоце з каранямі. Каб забяспечыць адназначнасць, уводзіцца паняцце арыфметычнага кораня, значэнне якога заўсёды дадатнае.
Корнын (Ровенскі раён)
Корнын (Ко́рнин) — вёска ў Ровенскім раёне Ровенскай вобласці Украіны.
Алахдзіна
Алахдзіна (علاڈینو) — помнік археалогіі на месцы старажытнага вясковага паселішча Індскай цывілізацыі за 40 км на ўсход ад Карачы (Пакістан). Агульная плошча — каля 1,4 га.
Алахдзіна з’яўлялася неўмацаваным паселішчам, якое існавала на мяжы 3 тысячагоддзя да н.э. — 2 тысячагоддзя да н.э. Археолагамі былі выяўлены некалькі будынкаў з сырцовай цэглы. Некаторыя з іх стаялі на цагляных платформах. Адзін з будынкаў быў шматпакаёвым з рознымі ўваходамі. Жыхары карысталіся 3 калодзежамі дыяметрам ад 60 см да 90 см. Вада з іх выкарыстоўвалася не толькі для піцця, але і для абрашэння навакольных палеткаў.
Алахдзіна знакаміты знаходкамі вялікай колькасці рэшткаў керамічных вырабаў (каля 240 тысяч), цэлых пасудзін, у адной з якіх знайшлі залатыя і срэбраныя ўпрыгожванні, прадметаў з бронзы і тэракоты. Мяркуецца, што паселішча магло быць цэнтрам сельскай акругі, звязанай з вытворчасцю тканін.
Дольдзева
До́льдзева (, Дольдево) — вёска ў Сенненскім раёне Віцебскай вобласці. Уваходзіць у склад Багданаўскага сельсавета.
Да 2004 года ўваходзіла ў склад Ульянавіцкага сельсавета.
Коціў (Ровенскі раён)
Коціў (Ко́тів) — вёска ў Ровенскім раёне Ровенскай вобласці Украіны.
Баі ў Мерове (2023)
Баі ў Мерове — эпізод канфлікту паміж прыхільнікамі суданскіх генералаў Абдэля аль-Бурхана і Махамеда Дагала, звязаны з барацьбой за горад.
Напярэдадні
З 11 красавіка 2023 года атрады Сіл аператыўнай падтрымкі (САП) былі разгорнуты паблізу горада Мерове, а таксама ў Хартуме. Улады загадалі ім сысці, аднак байцы адмовіліся падпарадкоўвацца. 13 красавіка САП пачалі мабілізацыю. Гэта выклікала асцярогі з нагоды магчымага паўстання ваенізаваных часцей. Суданскія ўлады заявілі, што мабілізацыя была незаконнай.
Баявыя дзеянні
Баі ахапілі Мерове ў першую палову дня. Як паведамілі прыхільнікі Дагала, яны захапілі аэрапорт, бліжэйшую ваенную базу і ваенны лагер Соба, нанёсшы страты праціўніку.
На другі дзень, каля 13:30, армія Судана абвясціла аб арышце некалькіх афіцэраў праціўніка ў аэрапорце Мерове і захопе самой паветранай гавані. Таксама Узброеныя сілы Судана адбілі ваенны лагер.
17 красавіка баявыя дзеянні зафіксаваны на захад ад аэрапорта. У 10:00 паўстанцы заявілі, што цалкам кантралююць аэрапорт.
19 красавіка ўрадавыя войскі аднавілі поўны кантроль над аэрапортам, і сітуацыя нармалізавалася. Аднак байцы Дагала па-ранейшаму захоўвалі прысутнасць у горадзе. 21 красавіка населены пункт цалкам перайшоў да войск Бурхана.
Егіпецкія вайскоўцы
Вечарам 15-га стала вядома аб паланенні САП 200 егіпецкіх вайскоўцаў недалёка ад Мерове. Першапачаткова не было дадзена ніякага афіцыйнага тлумачэння прысутнасці егіпецкіх салдат, хоць Егіпет і Судан мелі цеснае ваеннае супрацоўніцтва з-за дыпламатычнай напружанасці з Эфіопіяй. Пазней афіцыйны Каір заявіў, што яго вайскоўцы знаходзіліся ў краіне для правядзення сумесных вучэнняў з суданскай арміяй.
Спадарожнікавыя здымкі, атрыманыя 17 красавіка The War Zone, паказалі, што на авіябазе Мерове адзін знішчальнік МіГ-29 егіпецкіх ВПС быў знішчаны. Два іншых былі моцна пашкоджаны або знішчаны.
19 красавіка захопленыя егіпецкія вайскоўцы былі вызвалены і адпраўлены на радзіму на борце трох егіпецкіх ваенна-транспартных самалётаў, якія вылецелі з аэрапорта Хартума.
Крыварожскі жалезарудны басейн
Крыварожскі жалезарудны басейн (Крыўбас) размешчаны ў 80-100 км на захад ад ракі Дняпро, у сістэме ракі Інгулец і яе левых прытокаў - рэк Саксагань, Жоўтая і Зялёная. Радовішчы басейна выцягнутыя ў выглядзе вузкай паласы ў паўночным і паўночна-ўсходнім напрамку працягласцю больш за 100 км і шырынёю 1-2 км да 6 км (у раёне г. Крывы Рог). Паўночным працягам басейна з'яўляецца Крамянчугская магнітная анамалія. Плошча каля 300 км².
Трабскі сельсавет
Тра́бскі сельсавет — адміністрацыйна-тэрытарыяльная адзінка ў складзе Іўеўскага раёна Гродзенскай вобласці. Цэнтр — аграгарадок (да 2009 г. вёска) Трабы.
Утвораны 12 кастрычніка 1940 года ў складзе Юрацішкаўскага раёна Баранавіцкай вобласці БССР. З 20 верасня 1944 года ў складзе Маладзечанскай вобласці. 16 ліпеня 1954 года да сельсавета далучана тэрыторыя скасаванага Расцеўшчынскага сельсавета. 3 красавіка 1959 года ў склад Яхімаўшчынскага сельсавета перададзены 11 населеных пунктаў (Брагі, Гаявішча, Дубаносы, Загорцы, Занямонцы, Запольцы, Кавалі, Куцькі, Палудаўшчына, Паякунь і Скаварада). 2 снежня 1959 года да сельсавета далучана тэрыторыя скасаванага Чэнавіцкага сельсавета, у склад зноў утворанага Юрацішкаўскага сельсавета перададзены населеныя пункты Асіпаўка, Бокшышкі, Грушанцы, Гумнішчы, Дунічы, Келайці, Куль-Юзэфава, Кузьмянка, Ляпешкі, Мількі, Пасека, Пойдзішкі, Пунішчы, Чашэйкі і станцыя Юрацішкі. З 20 студзеня 1960 года ў складзе Іўеўскага раёна Гродзенскай вобласці. 15 мая 1963 года да сельсавета далучана частка скасаванага Даўгердзішскага сельсавета (20 населеных пунктаў: вёскі Аглобішкі, Брагі, Высокая Грэбля, Даўгердзішкі, Загорцы, Кавалі, Каўшары, Куцькі, Яхімаўшчына і хутары Будзішча, Гаявішча, Дубаносы, Занямонцы, Палудаўшчына, Паякунь, Півойці, Скаварада, Сякерышкі, Чарніца і Чорны Ручай). 19 студзеня 1965 года ў склад сельсавета ўключаны 10 населеных пунктаў (Альтарыя, Багданцы, Барэйкаўшчына, Вораўшчына, Галубіцкаўшчына, Гаяўцы, Касоўшчына, Ладзецяняты, Макары і Сяргееўка), якія раней знаходзіліся ў складзе Багданаўскага сельсавета. 30 мая 1988 года ў склад Эйгердаўскага сельсавета перададзены 9 населеных пунктаў (вёскі Даўгердзішкі, Каўшары, Яхімаўшчына, хутары Аглоблішкі, Брынюкі, Сякерышкі, Франконава, Чарніца і Чорны Ручай).
Насельніцтва сельсавета паводле перапісу 2009 года — 1597 чалавек, з іх 91,9 % — беларусы, 4,5 % — палякі, 2,3 % — рускія.
ФК Смаргонь
«Смаргонь» — беларускі футбольны клуб з горада Смаргонь, заснаваны ў 1987 годзе. У цяперашні час выступае ў Вышэйшай лізе чэмпіянату Беларусі.
Гісторыя
Першая каманда ў Смаргоні пабачыла свет у 1978 годзе. Прафесійны футбольны клуб пад назвай «Станкабудаўнік» быў заснаваны ў 1987 годзе.
У 2006 годзе каманда пад кіраўніцтвам Георгія Кандрацьева заняла другое месца і выйшла ў Вышэйшую лігу. У 2007—2009 гадах «Смаргонь» гуляла ў Вышэйшай лізе, дзе найлепшым вынікам стала восьмае месца ў 2008 годзе. У 2009 годзе «Смаргонь» заняла апошняе месца і вярнулася ў Першую лігу. Але і там смаргонцы апынуліся ў ніжняй палове турнірнай табліцы.
Сітуацыя выправілася ў 2013 годзе. «Смаргонь» папоўніла склад шэрагам вопытных ігракоў, якія дапамаглі клубу заняць шостае месца. Адзін з іх, Сяргей Крот, стаў найлепшым бамбардзірам турніру.
У сезоне 2014 пасля правальнага старту каманда стала трывала набіраць ачкі. У другой палове сезона «Смаргонь» актыўна ўмяшалася ў барацьбу за трэцяе месца, але ў выніку не здолела падвінуць адтуль «Віцебск» і скончыла сезон на чацвёртым радку. У 2015 годзе «Смаргонь» стала пятай. У сезоне 2016 амаль поўнасцю абнавіўся склад каманды, і «Смаргонь» спачатку апынулася ў ніжняй палове табліцы, але пазней сітуацыя выправілася, і сезон смаргонцы зноў скончылі на пятым месцы.
Сезон 2018 «Смаргонь» пачала пад кіраўніцтвам новага трэнера Мікалая Гергеля. Пасля добрага старту каманда пазней апусцілася ў ніжнюю частку табліцы. У жніўні Гергель быў звольнены, і трэнерам зноў стаў Аляксей Дварэцкі. Каманда скончыла сезон на 11-м месцы з 15.
Пачатак сезона 2019 для «Смаргоні» атрымаўся няўдалым — каманда пацярпела шэсць паражэнняў у першых шасці турах, пасля чаго быў звольнены Аляксей Дварэцкі, а трэнерам быў прызначаны Павел Раднёнак. Вынікі пасля гэтага трохі палепшыліся, улетку быў значна зменены склад каманды, аднак пазней каманда ізноў стала цярпець паражэнні, у выніку скончыла сезон на перадапошнім 14-м месцы, пасля чаго Павел Раднёнак пакінуў пасаду.
У 2020 годзе «Смаргонь» узначаліў Вячаслаў Герашчанка, каманда ўзмацнілася добрымі выканаўцамі. У выніку атрымалася паказаць добры вынік, «Смаргонь» некаторы час ішла ў лідарах і ўзначальвала табліцу Першай лігі, але пазней шэраг няўдач адкінуў каманду з першых радкоў. Тым не менш, клуб завяршыў сезон на шостым месцы.
У пачатку 2021 года клуб атрымаў прапанову заняць месца ў Вышэйшай лізе, якое стала вакантным пасля адмовы «Гарадзеі» ад выступленняў. Паспяхова прайшоўшы працэдуру ліцэнзавання, «Смаргонь» у сезоне 2021 далучылася да элітнага дівізіёна. Аднак, хутка сабраная каманда не здолела стварыць канкурэнцыю іншым клубам, і «Смаргонь» разам з рэчыцкім «Спадарожнікам» апынулася ў канцы табліцы. У ліпені «Спадарожнік» зняўся з турніру, а «Смаргонь» добра падмацавалася і выдала неблагі адрэзак, але пазней зноў пайшлі паражэнні. У верасні Герашчанка быў адпраўлены ў адстаўку, камандай стаў кіраваць яго памочнік Уладзіслаў Дукса разам з маладым расійскім спецыялістам Антонам Міхашонкам, аднак пад іх кіраўніцтвам смаргонская каманда пацярпела два разгромныя паражэнні, пасля чаго новым трэнерам стаў Ігар Трухаў. Аднак і ён не здолеў выправіць сітуацыю, хутка «Смаргонь» пазбавілася шанцаў застацца ў Вышэйшай лізе і фінішавала на 15-м месцы.
У сезоне 2022 «Смаргонь» значна абнавіла склад, але здолела запрасіць шэраг вопытных ігракоў і лічылася адным з магчымых фаварытаў. Старт чэмпіянату атрымаўся няўпэўненым, каманда ішла ў сярэдзіне табліцы, аднак пасля серыя з 9 перамог запар узняла каманду на першы радок табліцы. Далейшыя страты ачкоў не перашкодзілі за чатыры туры да фінішу гарантаваць вяртанне ў Вышэйшую лігу. Пасля гэтага «Смаргонь» прапусціла наперад «Нафтан» і заняла выніковае другое месца.
Цяперашні склад
Станам на жнівень 2023 года.
! colspan="9" bgcolor="#B0D3FB" align="left" |
Рэзервовы склад
! colspan="9"|
Санья (горад)
Санья́ (三亚市) — горад на поўдні вострава Хайнань у Кітаі. Насельніцтва (2010 г.) - 685 408 чал.
Геаграфія
Санья — самы паўднёвы горад на востраве Хайнань. Афіцыйна ён займае плошчу 1919,58 км². У рэчаіснасці, большая частка гэтай тэрыторыі — сельскагаспадарчыя землі, а таксама доўгі пляж ў бухце Ялонг (7,5 км), прыродны рэзерват, акіянічны парк і г. д.
Гісторыя
Мясцовасць вакол горада Санья была ўключана ў склад Кітая ўжо ў эпоху дынастыі Хань. З 110 г. да н. э. тут існавала гандлёвая паселішча, якое ў сярэднявеччы адыгрывала значную ролю ў кантактах Кітая з краінамі Паўднёва-Усходняй Азіі. Нашчадкамі перасяленцаў з Індакітая з'яўляюцца уцат, якія да нашага часу жывуць у прадмесцях Санья.
У 1987 г. паселішча канчаткова атрымала статус горада, з'явілася гарадское кіраванне. У апошняе дзесяцігоддзе Санья ператварыўся ў буйны турыстычны цэнтр.
Эканоміка
Горад Санья звязаны са знешнім светам сучаснай шашой і чыгункай. Дзейнічаюць марскі порт і аэрапорт. Асноўныя прыбыткі горад атрымоўвае ад сферы абслугоўвання і порта. Імкліма развіваецца турызм.
Суша (Лепельскі раён)
Су́ша (, Суша) — вёска ў Беларусі, у Лепельскім раёне Віцебскай вобласці. Уваходзіць у склад Баброўскага сельсавета. Да 2004 года ўваходзіла ў склад Сушанскага сельсавета.
Гісторыя
У вёсцы знаходзяцца рэшткі земляных умацаванняў, на паўвостраве паміж азёрамі Астраўкі і Цеменіца. Тут, у жніўні 1566 года, рускімі войскамі была пабудавана крэпасць Суша (старажытная назва Кап’ё) — адзін з перадавых апорных пунктаў рускай арміі ў час Лівонскай вайны. У 1567 і 1579 гадах пад сценамі ўмацаванняў адбыліся жорсткія баі паміж рускімі і войскамі Вялікага Княства Літоўскага. У канцы 1579 года ўмацаванні гарадка разбураны. Захаваліся рэшткі абарончых валоў XVI стагоддзя.
Геаграфія
Вёска знаходзіцца паміж азёрамі Цеменіца, Астраўкі, Вогзіна за 33 км у напрамку на паўночны ўсход ад горада Лепель і чыгуначнай станцыі Лепель, за 105 км ад Віцебска.
Курык
Курык (Құрық) — сяло ў Каракіянскім раёне Мангістаўскай вобласці Казахстана. Адміністрацыйны цэнтр і адзіны населены пункт Курыкскай сельскай акругі.
Азія Абдэль Маджыд
Азія Мухамад Том аль-Тахер аль-Кітабі (آسيا محمد توم الطاهر الكتيابي; больш вядомая пад псеўданімам Азія Абдэль Маджыд, آسيا عبد الماجد; 1943 — 3 мая 2023 ) — піянер суданскага тэатра, педагог і першая прафесійная суданская актрыса, якая атрымала прызнанне за свае сцэнічныя выступленні.
Біяграфія
Нарадзілася ў Амдурмане. Маці — Батул Мухамад Ахмед аль-Шэйх аль-Джалі. Дзяўчынка жыла пад апекай свайго сваяка Абдула (Абдэля) Маджыда, які стаў для яе другім бацькам. У будучыні Азія будзе выкарыстоўваць яго імя ў якасці псеўданіма.
Пачатковую адукацыю атрымала ў школе Абдэля Манейма ў Хартуме, сярэдняю — у школе Карары, дзе ўступіла ў школьную акцёрскую асацыяцыю, працуючы пад кіраўніцтвам Бутану Халед. У 1959 годзе паступіла ў жаночы каледж у Амдурмане, пасля заканчэння якога ў 1962-м працавала там жа выкладчыкам. Пазней атрымала ступень магістра ў Хартумскім Міжнародным інстытуце арабскай адукацыі і дадатковых даследаванняў. Потым працягнула адукацыю ў Егіпце. У каірскім тэатры Аль-Хаям Азія згуляла другарадную роль у спектаклі «Аль-Бакашын», дзе галоўную ролю выканаў.
З 1963 года працавала ў грамадскім тэатры і здымалася ў серыяле «Рамаданіят» з у галоўнай ролі. У 1965 годзе згуляла ў спекталі «Бамсіка», прэм’ера якога адбылася ў новым Нацыянальным тэатры Амдурмана.
Гібель
З сярэдзіны красавіка 2023 года ў Судане разгарнуўся канфлікт паміж сілавікамі. Вечарам 3 мая Азія Абдэль Маджыд сканала ў Хартуме ад асколачнага ранення, атрыманага падчас траплення снарада ў дом жанчыны. Яе пахавалі праз некалькі гадзін на тэрыторыі дзіцячага садка, дзе яна працавала, таму што ехаць на могілкі было занадта небяспечна.
Лісова (станцыя метро)
Лісова або Лясная (Лісова́, ) — 18-я станцыя Кіеўскага метрапалітэна, канцавая на Святошынска-Броварскай лініі. Адна з самых загружаных станцый у кіеўскім метро.
Гісторыя
Адкрыта 5 снежня 1979 года пад назвай «Піянерская», у гонар Міжнароднага года дзіцяці. Цяперашняя назва па размешчаных побач ляснога масіву атрымала з 2 лютага 1993 года. Адна з двух Найбольш загружаных станцый кіеўскага метрапалітэна, пасажыраплынь - 66,9 тыс. чал./суткі.
Віталь Уладзіміравіч Курашык
Віта́ль Уладзі́міравіч Кура́шык (нар. ) — украінскі і беларускі палітычны дзеяч, беларускі дыпламат.
Біяграфія
Нарадзіўся 8 мая 1939 года ў вёсцы Дзівін Кобрынскага павета Палескага ваяводства Польскай Рэспублікі.
Скончыў механічны факультэт Украінскага завочнага політэхнічнага інстытута. З 1956 года студэнт Тарэзскага горнага тэхнікума Данецкай вобласці.
З 1960 года машыніст электравоза, горны майстар шахты «Качагарка» г. Горлаўка, Данецкай вобласці.
З 1963 года галоўны тэхнолаг Канстанцінаўскага завода высакавольтнай апаратуры Данецкай вобласці. З 1978 года першы сакратар Канстанцінаўскага ГК КПУ.
З 1987 года намеснік старшыні выканкама Крымскага абласнога Савета па пытаннях капітальнага будаўніцтва. З 1988 года першы намеснік старшыні аблвыканкама, начальнік Галоўнага планава-эканамічнага кіравання. З 1989 года старшыня выканкама Крымскага абласнога Савета, Старшыня Савета Міністраў Рэспублікі Крым.
З 18 сакавіка 1990 года — дэпутат Вярхоўнага Савета УССР 12 склікання па Еўпаторыйскай выбарчай акрузе № 245 Аўтаномнай Рэспублікі Крым.
З 1993 па 2001 прызначаны урадам Рэспублікі Беларусь Надзвычайны і Паўнамоцны Пасол Рэспублікі Беларусь ва Украіне.
З 1999—2001 — Дуайен дыпламатычнага корпуса ў Украіне.
З 2001 — першы віцэ-прэзідэнт Міжрэгіянальнай Акадэміі кіравання персаналам (МАУП).
З 2003 — саветнік Прадстаўніка Прэзідэнта ААТ «ЛУКОЙЛ» ва Украіне.
Альбігойскі крыжовы паход
Альбіго́йскія войны, або Альбігойскі (катарскі) крыжовы паход — ваенныя дзеянні, якія вяліся ў 1209—1229 паўночна-французскімі феадаламі супраць катараў у Паўднёвай Францыі. Цэнтрам катараў быў горад Альбі, адкуль і пайшла назва Альбігойскае вайны. Французскія каралі выкарысталі Альбігойскія войны для захопу графства Тулузскага, якое было далучана да каралеўскіх уладанняў.
Крывычы (Ровенскі раён)
Крывычы (Кривичі́) — вёска ў Ровенскім раёне Ровенскай вобласці Украіны.
Замосце (Веткаўскі раён)
Замо́сце (, Замостье) — вёска ў Веткаўскім раёне Гомельскай вобласці. Уваходзіць у склад Данілавіцкага сельсавета.
У 1926—1927 гадах цэнтр Замосцеўскага сельсавета.
Міхайлаўка (Пачынкаўскі раён)
Гісторыя
25 сакавіка 1918 года згодна з Трэцяй Устаўной граматай Міхайлаўка абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад РСФСР.
У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года.
З 28 снежня 2004 года па 1 студзеня 2019 у складзе Васькоўскага сельскага паселішча.
Геаграфія
Праз вёску праходзіць аўтадарога.
IC 1242
IC 1242 — галактыка тыпу Sb (кампактная выцягнутая галактыка) у сузор’і Змеяносец.
Гэты аб’ект уваходзіць у лік пералічаных у арыгінальнай рэдакцыі індэкснага каталога.
Поддарскі раён
Поддарскі раён (По́ддорский район) — адміністрацыйна-тэрытарыяльная адзінка (раён) і муніцыпальнае ўтварэнне (муніцыпальны раён) у складзе Наўгародскай вобласці Расійскай Федэрацыі.
Адміністрацыйны цэнтр — сяло Поддар’е.
Геаграфія
Раён размяшчаецца на паўднёвым захадзе Наўгародскай вобласці і мяжуе з чатырма яе раёнамі: Валатоўскім і Старарускім — на поўначы і паўночным усходзе, Мароўскім — на ўсходзе і Холмскім — на поўдні. На захадзе мяжуе з Дзедавіцкім (на паўночным захадзе) і Бяжаніцкім (на паўднёвым захадзе) раёнамі Пскоўскай вобласці.
Плошча тэрыторыі раёна — 2954,02 км².
Асноўныя рэкі — Палісць, Парусся, Рэдзья, Ловаць.
Рукшы
Ру́кшы (, Рукши) — вёска ў Браслаўскім раёне Віцебскай вобласці. Уваходзіць у склад Ахрэмавецкага сельсавета.
Гісторыя
У 1921—1945 гадах вёска ў складзе гміны Ёды Дзісенскага павета Віленскага ваяводства Польскай Рэспублікі.
Насельніцтва
Перад вайной 1941 года ў вёсцы жыло 116 чалавек у 29 дварах. У кастрычніку 1943 года нацысты спалілі 29 дамоў і забілі 7 чалавек.
Кабылянка (гміна)
Кабыля́нка (Kobylanka) — вясковая гміна ў Польшчы, уваходзіць у склад Старгардскага павета Заходнепаморскага ваяводства. Сядзіба размешчана ў Кабылянцы. Плошча гміны складае 122,05 км². Станам на 2005 год у гміне Кабылянка пражывалі 5 512 чалавек, шчыльнасць — 45,16 чал./км². Адміністрацыйна падзелена на 11 салецтваў.
Населеныя пункты
На тэрыторыі гміны размешчаны 17 населеных пунктаў.
Заазер’е (Багданаўскі сельсавет)
Заазе́р'е (, Заозерье) — вёска ў Сенненскім раёне Віцебскай вобласці. Уваходзіць у склад Багданаўскага сельсавета.
Да 2004 года ўваходзіла ў склад Ульянавіцкага сельсавета.
Барысаўская швейная фабрыка
Барысаўская швейная фабрыка — прадпрыемства ў Барысаве. Размешчана па вул. Ібаруры, 9. Колькасць супрацоўнікаў сладае 141 чалавек.
Гісторыя
Заснавана ў 1963 годзе як філіял Мінскага вытворчага швейнага аб’яднання імя Н. К. Крупскай. З 1990 года арэнднае, з 1992 года народнае прадпрыемства, з 1997 года ААТ з сучаснай назвай. У складзе фабрыкі 2 швейных, раскройна-падрыхтоўчы цэхі, эксперыментальны ўчастак, дапаможныя службы, аб’екты сацыяльнай інфраструктуры.
Прадукцыя
Вырабляе (2005) вопратку для дарослых і дзяцей, адзенне спецыяльнага прызначэння (для будаўнічых і дарожных работ, форменнае абмундзіраванне для ваеннаслужачых). Прадукцыя пастаўляецца на ўнутраны і знешні рынкі, у т.л. у Вялікабрытанію, ЗША.
Нетрыманне мачы
Нетрыманне мачы — міжвольнае выдзяленне мачы ад парушэння функцыі сфінктараў (кругавых мышцаў) мачавога пузыра. З'яўляецца вынікам пашкоджання цэнтральнай нервовай сістэмы, спіннога мозгу, заганаў развіцця мачавых шляхоў і энурэзу. Вылучаюць 2 віды нетрымання: 1) стрэсавае — падчас бегу, кашлю і смеху, што павышаюць унутрыбрушны ціск; 2) ургентнае — ад раздражнення гукам струменю вады і мыццём рук найчасцей у халодную пару. Выклікае раздражненне скуры і дэпрэсію.
Папярэджанне
Хваробу прадухіляе адмова ад палення і ўздыму цяжараў, змяншэнне набору лішняй вагі і пітва перад сном, своечасовае лячэнне запалення мочапалавых органаў, поўнае апаражненне мачавіка. Выключэнню з харчавання падлягаюць раздражняльныя для мачавіка вырабы: алкаголь, вострыя стравы, газіраваныя напоі (кола), гарбата, кава, мёд, таматы, цытрусавыя, цукар і яго штучныя заменнікі, шакалад. Карысна займацца плаваннем, танцамі, яздой на веласіпедзе і ранішняй гімнастыкай. Таксама варта пазбягаць выкарыстання араматызаваных мыла і туалетнай паперы, каляровых хімічных напаўняльнікаў для ваннаў.
Прычыны
Немачы спрыяюць цяжкая цялесная праца, нястача эстрагенаў, запор і шэраг лекаў (мачагонныя, антыдэпрэсанты, антыгістамінныя, супраць гіпертаніі).
Лагады
Ла́гады (, Лагоды) — вёска ў Шчучынскім раёне Гродзенскай вобласці. Уваходзіць у склад Ражанкаўскага сельсавета.
Венецыянскі кінафестываль 2016
73-і Венецыянскі кінафестываль праходзіў з 31 жніўня па 10 верасня 2016 года. Галоўную ўзнагароду кінафестывалю — Залатога льва — атрымаў фільм «» рэжысёра.
Ікла (Эстонія)
Ікла (Ikla) — вёска ў воласці Хяэдемеэсте, павеце Пярну, Эстонія. Знаходзіцца на мяжы з Латвіяй.
Насельніцтва
Колькасць насельніцтва на 31 снежня 2011 года склала 149 чалавек.
Геаграфічнае становішча
Ікла ляжыць на беразе заліва Пярну.
Вёска знаходзіцца на маршруце Віа-Балтыка (Еўрапейскі маршрут Е67), на эстонска-латвійскай мяжы, насупраць латвійскага горада Айнажы. Таксама праз населены пункт праходзіць аўтадарога 331 (Ранаметса — Ікла).
Якуб Суша
Якуб (свецкае імя Ян) Суша (1610, Мінск — 4 сакавіка 1687, Холм) — беларускі грамадскі і рэлігійны дзеяч. Доктар тэалогіі.
Біяграфія
Вучыўся ў мінскай базыльянскай школе, у Пултуску (Польшча), Оламаўцы (Чэхія), Рыме. У 1626 годзе стаў манахам базыльянскага ордэна. 3 1636 года ў Холме ўзначаліў школу пры манастыры базыльянаў. Выкладаў філасофію і тэалогію ў базыльянскіх манастырах. З 1649 адміністратар епіскапату, 22 лютага 1652 года кароль Ян Казімір прызначыў яго холмскім архіепіскапам. На Жыровіцкай кангрэгацыі (сходзе) у 1661 годзе абраны генералам базыльян. Потым атрымаў багатае абацтва на Львоўшчыне.
Творы Якуба Сушы насычаны вытрымкамі з пастаноў, лістоў дзяржаўных і рэлігійных дзеячаў; яны сведчаць пра эрудыцыю і веды аўтара. Некаторыя яго творы перавыдадзены ў Парыжы і Лейпцыгу ў сярэдзіне XIX ст.
Бастан (Мангістаўская вобласць)
Бастан (Бостан) — сяло ў Каракіянскім раёне Мангістаўскай вобласці Казахстана. Уваходзіць у склад Бастанскай сельскай акругі.
Насельніцтва
У 1999 годзе насельніцтва сяла складала 1114 чалавек (549 мужчын і 565 жанчын). Паводле дадзеных перепісу 2009 года, у сяле пражывалі 1626 чалавек (805 мужчын і 821 жанчына).
Курылавіцкі сельсавет
Утвораны 12 кастрычніка 1940 года ў складзе Мастоўскага раёна Баранавіцкай вобласці БССР. З 20 верасня 1944 года ў складзе Гродзенскай вобласці. З 25 снежня 1962 года па 6 студзеня 1965 года ў складзе Ваўкавыскага раёна. 26 жніўня 1974 года да сельсавета далучана тэрыторыя скасаванага Мілявіцкага сельсавета (вёскі Вайнілавічы, Дарагляны, Ланцавічы, Мілявічы, Монькавічы, Родзішкі), 28 мая 2001 года — частка скасаванага Малькавіцкага сельсавета, 26 лютага 2013 года — тэрыторыя скасаванага Галубоўскага сельсавета (населеныя пункты Воля-Крупіцы, Галубы, Маскалі, Руда Ліпічанская, Стукалы, Шасцілы, Шымкі, Ярчакі) , 28 жніўня 2013 года — тэрыторыя скасаванага Азёркаўскага сельсавета (аграгарадок Вялікія Азёркі, вёскі Букштава, Дварок, Дубраўка, Котчына, Лабзова, Лупачы, Малыя Азёркі, Сліжы Падграбельныя, Сліжы Пескавыя, Тумашы).
Насельніцтва сельсавета паводле перапісу 2009 года (21 населены пункт) — 1572 чалавекі, з іх 91,0 % — беларусы, 4,1 % — рускія, 3,8 % — палякі.
Сант’Анджэла-ін-Пантана
Сант’Анджэла-ін-Пантана (Sant'Angelo in Pontano) — камуна ў Італіі, размяшчаецца ў рэгіёне Марке, падпарадкоўваецца адміністрацыйнаму цэнтру Мачэрата.
Насельніцтва складае 1496 чалавек (2008 г.), шчыльнасць насельніцтва складае 55 чал./км². Займае плошчу 27 км². Паштовы індэкс — 62020. Тэлефонны код — 0733.
Заступнікам населенага пункта лічыцца святы Мікалай Таленцінскі.
Дэмаграфія
Дынаміка насельніцтва:
Рассвет (Салігорскі раён)
Рассве́т (, Рассвет, да 1964 года — Замагі́лле) — вёска ў Салігорскім раёне Мінскай вобласці. Уваходзіць у склад Акцябрскага сельсавета.
Гісторыя
У 1924—1954 гадах — цэнтр Замагільскага сельсавета.
30 ліпеня 1964 года вёска Замагілле Любанскага раёна была перайменавана ў вёску Рассвет.
Крэстцы
Крэстцы (Кре́стцы) — пасёлак гарадскога тыпу (з 1938) у Наўгародскай вобласці Расіі (з 1776 да 1926 года — горад). З’яўляецца адміністрацыйным цэнтрам Крэсцецкага муніцыпальнага раёна, найбуйнейшым населеным пунктам Крэсцецкага гарадскога паселішча. Насельніцтва — 9095 (на 1 студзеня 2010 года).
Пасёлак размешчаны на поўдні вобласці, на рацэ Халова (басейн возера Ільмень), за 85 км на ўсход ад Вялікага Ноўгарада, на аўтамагістралі М10 Масква — Санкт-Пецярбург.
Гарбузовыя
Гарбузовыя (Cucurbitáceae) — сямейства раслін парадка Гарбузакветныя класа Двухдольныя. Налічвае па розных падліках 125 -183 радоў i каля 900 відаў. Раздзяляецца на два падсямействы: Cucurbioideae і Zanonioideae.
Біялагічнае апісанне
Гарбузовыя — аднагадовыя ці шматгадовыя травы, радзей — кусты. Сцябло мае вусікі, якія маюць парасткавае паходжанне. Кветкі часцей аднаполыя.
Распаўсюджанне
Прадстаўнікі сямейства Гарбузовыя распаўсюджаны галоўным чынам у трапічных і субтрапічных раёнах. Асабліва багаты відавы састаў у Амерыцы, Афрыцы і Азіі.
Цікавыя факты
Да сямейства Гарбузовыя належыць самы вялікі плод у свеце. У штаце Вісконсін (у ЗША) з расліны гарбуза быў атрыманы плод вагай каля 821.23 кг. Плод занесены ў Кнігу рэкордаў Гінэса.
Нікуліна (Пачынкаўскі раён)
Нікуліна (Никулино) — вёска ў Пачынкаўскім раёне Смаленскай вобласці Расіі. Уваходзіць у склад Шаталаўскага сельскага паселішча.
Гісторыя
25 сакавіка 1918 года згодна з Трэцяй Устаўной граматай Нікуліна абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад РСФСР.
У гады Вялікай Айчыннай вайны вёска была пад нямецкай акупацыяй з ліпеня 1941 года, вызвалена ў верасні 1943 года.
З 28 снежня 2004 года па 1 студзеня 2019 у складзе Васькоўскага сельскага паселішча.
Камуністычная партыя Сальвадора
Камуністычная партыя Сальвадора (Partido Comunista de El Salvador) — левая палітычная партыя Сальвадора.
Гісторыя
Першыя камуністычныя групы ў Сальвадоры з’явіліся ў 1920-я гады. У 1929 г. «Камуністычная група Сальвадора» прыняла ўдзел у канферэнцыі камуністычных партый Лацінскай Амерыкі, якая прайшла ў Буэнас-Айрэсе.
Партыя была створана 30 сакавіка 1930 г. актывістамі рабочага і прафсаюзнага руху, сярод якіх былі Мігель Мармоль, Мадэст Рамірэс і Фарабунда Марці. Першым Генеральным сакратаром ЦК стаў Луіс Дыяс (цясляр па спецыяльнасці), сакратаром па арганізацыйных пытаннях — Віктар Мануэль Ангулу (настаўнік), сакратаром па прапагандзе — Хуан Кампас Баланёс (таксама настаўнік). Пасля арганізацыйнага афармлення, у якасці нізавых партыйных арганізацый і прадстаўніцтваў па тэрытарыяльным прынцыпе былі створаны мясцовыя камітэты, у склад якіх уваходзілі 8-20 чалавек.
У 1930—1932 уплыў партыі пашыраўся, яе прадстаўнікі ўвайшлі ў кіраўніцтва Рэгіянальнай федэрацыі працоўных Сальвадора. На прэзідэнцкіх выбарах 1931 года перамогу атрымаў падтрыманы камуністамі Артура Арауха, аднак у снежні гэтага жа года, пасля ваеннага пераварота, да ўлады прыйшоў генерал Максіміліян Эрнандэс Марцінес.
Партыя прыняла актыўны ўдзел у паўстанні 1932 г., аднак панесла цяжкія страты. Арганізацыйная структура была разгромлена, а ацалелыя актывісты перайшлі на нелегальнае становішча ці былі вымушаны эміграваць у іншыя краіны Цэнтральнай Амерыкі. У 1933 годзе быў утвораны новы склад Цэнтральнага камітэту, але з мэтай паменшыць страты ад рэпрэсій, колькасць партыйных ячэек была абмежавана да 3-4 актывістаў.
Станам на 1938 год, у складзе камуністычнай партыі (пры наяўнасці адзінага кіраўніцтва ў асобе Цэнтральнага камітэта) вылучыліся тры «плыні», якія ўзначальвалі Мігель Мармоль, Танья Дыяс і Ампарыта Куасадэлупа.
У 1944 годзе партыя прыняла рашэнне ўдзельнічаць у чарговых паўстанні супраць Э. Марцінеса ў якасці прыватных асоб, а не членаў партыі і выкарыстоўваць прадастаўленую сітуацыю як магчымасць для прыцягнення новых прыхільнікаў, вядзення агітацыі і растлумачальнай праграмы партыі насельніцтву.
Пасля звяржэння дыктатуры Марцінеса 9 мая 1944 камуністы атрымалі магчымасць некаторы час дзейнічаць адкрыта, шэраг актывістаў ўвайшлі ў кіраўніцтва створанай рабочай партыі «Нацыянальны саюз працаўнікоў» (НСП).
У 1948 годзе адбыўся III з’езд партыі, на якім была прынятая «Праграма нацыянальнага адзінства».
У жніўні 1950 года прайшоў IV з’езд партыі.
1 красавіка 1970 года тагачасны генеральны сакратар Камуністычнай партыі, Сальвадор Каэтана Карпіа выйшаў са складу КПС і стварыў разам з «прафсаюзным крылом» партыі першую самастойную ўзброеную арганізацыю левай апазыцыі: «Народныя сілы вызвалення імя Фарабунда Марці» ( Fuerzas Populares de Liberación «Farabundo Martí», FPL). Аднак у гэты час большасць членаў КПС не падтрымала пазіцыю С. К. Карпiа, лічачы, што магчымасці легальнай барацьбы яшчэ далёка не вычарпаны.
У 1971 годзе пры ўдзеле КПС быў створаны «Нацыянальны саюз апазыцыі» (UNO) — кааліцыя апазіцыйных палітычных партый, якая вылучыла адзінага кандыдата на пасаду прэзідэнта краіны.
У лістападзе 1975 года быў забіты Р. А. Карранса — член Палітычнай камісіі і Сакратарыята ЦК КПС, генеральны сакратар Адзінай прафсаюзнай федэрацыі Сальвадора.
У 1975 годзе былі сфармаваны першыя, непастаянныя «групы самаабароны», якія з 30 ліпеня 1975 года забяспечвалі ахову мітынгаў, дэманстрацый і іншых масавых мерапрыемстваў, а таксама неслі дзяжурства ў памяшканнях партыйных камітэтаў, друкарнях.
20 лютага 1977 г., пасля абрання прэзідэнтам генерала Карласа Умберта Рамэра, камуністы арганізавалі дэманстрацыю пратэсту ў сталіцы краіны Сан-Сальвадоры, але дэманстрантаў разагнала паліцыя.
Падчас грамадзянскай вайны КПС разам з іншымі левымі сіламі, такімі як ФНВФМ i Народныя сілы вызвалення, арганізавалі ўзброеную барацьбу супраць урада Хасэ Напалеона Дуартэ.
Сучаснасць
5 жніўня 1995 года адбыўся IX з’езд партыі, на якім партыя самараспусцілася і, пад назвай «камуністычная плынь», увайшла ў склад ФНВФМ. У 2004 годзе Шафік Хандаль, які з 1973 года быў генеральным сакратаром кампартыі Сальвадора, быў вылучаны кандыдатам у прэзідэнты ад ФНВФМ.
27 сакавіка 2005 года на сустрэчы сальвадорскі камуністаў было прынята рашэнне аб аднаўленні камуністычнай партыі. 17 снежня 2006 года была зноў створана Камуністычная партыя Сальвадора.
POSIX
POSIX (Portable Operating System Interface for Unix — Пераносны інтэрфейс аперацыйных сістэм Unix) — набор стандартаў, якія апісваюць інтэрфейсы паміж аперацыйнай сістэмай і прыкладной праграмай. Стандарт створаны для забеспячэння сумяшчальнасці розных UNIX-падобных аперацыйных сістэм і пераноснасці прыкладных праграм на ўзроўні зыходнага коду, але можа быць выкарыстаны і для не-Unix сістэм. Серыя стандартаў POSIX была распрацавана камітэтам 1003 IEEE. Міжнародная арганізацыя па стандартызацыі (ISO) сумесна з Міжнароднай электратэхнічнай камісіяй (IEC) прынялі гэты стандарт (POSIX) пад назвай ISO/IEC 9945.
Назва «POSIX» была прапанавана Рычардам Столманам. Уводзіны ў POSIX.1 сцвярджае: «Чакаецца вымаўленне „позікс“ як „пазітыў“, а не „посікс“. Вымаўленне апублікавана ў мэтах абнародавання стандартнага спосабу спасылкі на стандартны інтэрфейс аперацыйнай сістэмы». «POSIX» з'яўляецца зарэгістраваным таварным знакам IEEE.
POSIX-сумяшчальныя АС
У залежнасці ад ступені сумяшчальнасці са стандартамі, АС могуць быць цалкам альбо часткова сумяшчальныя з POSIX. Сертыфікаваныя прадукты можна знайсці на сайце IEEE. Бясплатны доступ да версіі стандарту IEEE Std 1003.1-2004 знаходзіцца на сайце The Open Group.
БелГрад
БМ–21А «БелГрад», таксама Град-1А — беларуская мадэрнізацыя савецкай РСЗА БМ-21 «Град» ад ААТ «2566 завод па рамонце радыёэлектроннага ўзбраення».
Стварэнне
Мадэрнізацыя атрымала найменне БМ–21А «БелГрад» і паступіла на ўзбраенне. Першы ўзор прадстаўлены ў 2001 годзе на вучэннях «Нёман-2001».
Мадэрнізацыя
У баявой машыне размешчаны стэлаж для перавозкі боекамплекту, што дазваляе скараціць колькасць транспартна-зараджальных машын і паменшыць час перазараджвання. Былі заменены шасі УРАЛ-375 на шасі МАЗ-631705 з колавай формулай 6×6. Радыёстанцыю Р-108М памянялі на радыёстанцыю з палепшанымі характарыстыкамі. Усталяваны камплект стэлажоў 9Ф37 (9Ф37М) для размяшчэння 40 (60) рэактыўных снарадаў, камутацыйныя элементы для забеспячэння развароту артылерыйскай часткі на 180°С з мэтай забеспячэння зараджання вырабы са стэлажоў, пляцоўка наводчыка. Пераўсталяваныя буферы абмежаванні развароту артылерыйскай часткі на куты 67° направа і 180° налева ад падоўжнай восі шасі (ранейшы разварот – 67° направа і 99° налева ад падоўжнай восі), а таксама корпус ручнога прывада (разварот уверх на 120°) для забеспячэння пераводу ў баявое становішча дапрацаванага кранштэйна. Машына абсталявана гідраўлічнымі дамкратамі, якія забяспечваюць гарызантаванне і стабілізацыю артылерыйскай часткі ў баявым становішчы.
Куранкоў
Куранкоў — прозвішча.
Барда (Пермскі край)
Барда (Барда́) — сяло на поўдні Пермскага края Расіі. Адміністрацыйны цэнтр Бардымскага раёна і Бардымскага сельскага паселішча. Самае буйное сяло края. Размешчана на левым беразе Тулвы за 125 км на поўдзень-паўднёвы захад ад Пермі і за 40 км на поўдзень ад Асы. У сяле працякаюць прытокі Тулвы — Барда, Казьмакты, Сюздэелга. Насельніцтва — 9972 чалавекі (2021).
Макатэрты
Макатэрты (Макоте́рти) — вёска ў Ровенскім раёне Ровенскай вобласці Украіны.
IC 4675
IC 4675 — галактыка тыпу NF (на 2007 г. знаходзіцца ў працэсе пацверджання) у сузор’і Змеяносец.
Гэты аб’ект месціцца ў арыгінальнай рэдакцыі індэкснага каталогу.
Арда (сяло)
Арда (Орда́) — сяло і раённы цэнтр Ардзінскага муніцыпальнага раёна Пермскага края Расіі з 27 лютага 1924 года (перапынак з 1 лютага 1963 года па 12 студзеня 1965 года) і Ардзінскага сельскага паселішча (савета) (да 2006 года).
Сяло стаіць на рацэ Кунгур (упадае ў раку Ірэнь) і яе прытоку рацэ Ардзінка (у гонар якой і атрымала назву). Насельніцтва — 5425 чалавек (2021).
Суперліга (футбол)
Суперліга (The Super League) — планаванае штогадовае спаборніцтва па футболе, у якім будзе ўдзельнічаць пэўная група вядучых еўрапейскіх клубаў. 19 красавіка 2021 года, пасля доўгіх спекуляцый з нагоды магчымага фармавання дадзенага турніру, з’явілася афіцыйнае пацверджанне стварэння Суперлігі. Яна была заснаваная дванаццаццю клубамі, чакаецца, што да іх далучацца яшчэ тры. Гэтыя 15 клубаў стануць пастаяннымі ўдзельнікамі Суперлігі, яшчэ пяць каманд змогуць штогод прэтэндаваць на ўдзел, які будзе залежаць ад іх дасягненняў у папярэднім сезоне. Па заяве кіраўніцтва Суперлігі, гэта спаборніцтва пачнецца «як мага хутчэй». Фларэнтына Перэс — першы старшыня гэтага турніру.
Клубы-заснавальнікі
Дванаццаць клубаў былі абвешчаныя заснавальнікамі Суперлігі, яшчэ тры павінны далучыцца да іх пасля. У спіс каманд уваходзіць шэсць англійскіх клубаў, а таксама па тры італьянскіх і іспанскіх клуба. Усяго ж сталымі ўдзельнікамі Суперлігі будуць лічыцца пятнаццаць каманд.
Замашанская
Да 2004 года ўваходзіла ў склад Ульянавіцкага сельсавета.
IC 1243
IC 1243 — галактыка тыпу *Grp (вялікая група зорак) у сузор’і Змеяносец.
Гэты аб’ект уваходзіць у лік пералічаных у арыгінальнай рэдакцыі індэкснага каталога.
Мартыніўка (Ровенскі раён)
Мартыніўка (Мартинівка) — вёска ў Ровенскім раёне Ровенскай вобласці Украіны.
Небалчы
Небалчы (Не́болчи) — рабочы пасёлак, адміністрацыйны цэнтр Небалцкага сельскага паселішча Любыцінскага муніцыпальнага раёна Наўгародскай вобласці Расіі. Размешчаны на рацэ Мда (прыток Мсты), за 215 км на паўночны ўсход ад Вялікага Ноўгарада. Праз усходнюю частку пасёлка працякае рака Машэнка (прыток Сясі). Чыгуначны вузел (лініі на Акулоўку, Кабожу, Будагашч).
Плошча Касманаўтаў (Кіеў)
Плошча Касманаўтаў (Площа Космонавтів) — плошча ў Саламянскім раёне Кіева, мясцовасць Чокалаўка. Размешчана паміж Чокалаўскім бульварам, вуліцамі Антонава і Ерэванскай.
Гісторыя
Узнікла ў 1957—1958 гадах як плошча без назвы. Сучасная назва — з 1962 года.
Самавольцы
Самаво́льцы (, Самовольцы) — вёска ў Браслаўскім раёне Віцебскай вобласці. Уваходзіць у склад Ахрэмавецкага сельсавета.
Салагошч
Салаго́шч (, Салогощ) — вёска ў Салігорскім раёне Мінскай вобласці. Уваходзіць у склад Акцябрскага сельсавета.
Салецкі раён
Салецкі раён (Солецкий район) — адміністрацыйна-тэрытарыяльная адзінка (раён) і скасаванае муніцыпальнае ўтварэнне (муніцыпальны раён) у складзе Наўгародскай вобласці Расіі. Адміністрацыйны цэнтр — горад Сальцы. У сакавіку 2020 года Салецкі муніцыпальны раён ператвораны ў муніцыпальную акругу, усе сельскія і гарадское паселішча скасаваныя.
Геаграфія
Раён размешчаны на захадзе Наўгародскай вобласці. На поўначы ён мяжуе з Шымскім, на ўсходзе — з Валатоўскім раёнамі Наўгародскай вобласці, на захадзе з Порхаўскім раёнам Пскоўскай вобласці, а на паўднёвым захадзе з Дноўскім раёнам Пскоўскай вобласці. Плошча — 1422,1 км². Асноўныя рэкі — Шалонь з прытокамі Сітня, Калошка і інш.
Бязмасавыя часціцы
Бязмасавыя часціцы (люксоны) — часціцы, маса спакою якіх роўная нулю. Любая бязмасавая часціца можа рухацца толькі са скорасцю святла. Такая часціца не можа знаходзіцца ў стане спакою: яна можа нарадзіцца (быць выпраменена), рухацца са скорасцю святла, затым знішчыцца (быць паглынута). Бязмасавая часціца валодае энергіяй, якая вылічаецца па формуле дзе
p
— імпульс часціцы, а
c
— скорасць святла. Тэрмін «бязмасавая» не цалкам дакладна адлюстроўвае прыроду такой часціцы: часам такім часціцам прыпісваюць масу, якая не звязана з нулявой масай спакою часціцы.
Сказанае аб немагчымасці для бязмасавай часціцы рухацца з іншай скорасцю, чым скорасць святла, не адносіцца да віртуальных часціц. Апошнія могуць знаходзіцца «па-за светлавым конусам», нават будучы бязмасавымі. Зрэшты, яны не могуць непасрэдна назірацца у такой жа якасці, як назіраюцца рэальныя часціцы, у прыватнасці, віртуальныя часціцы не могуць выкарыстоўвацца для перадачы сігналаў хутчэй святла. Само іх існаванне можна хутчэй характарызаваць як такое, што выяўляецца толькі ўскосна ў выглядзе эфектаў, якія прадказваюцца тэорыяй, якая выкарыстоўвае іх у разліках.
Вядомыя бязмасавыя часціцы
Доўгі час лічылася, што нулявой масай спакою валодаюць нейтрына. Аднак у цяперашні час шматлікія асцыляцыйныя эксперыменты з сонечнымі, атмасфернымі, рэактарнымі і паскаральнымі нейтрына надзейна прадэманстравалі наяўнасць у іх малой, але ненулявой масы спакою.
Зялёная Хвоя
Зялёная Хво́я (, Зелёная Хвоя) — пасёлак у Веткаўскім раёне Гомельскай вобласці. Уваходзіць у склад Данілавіцкага сельсавета.
Мэткіў
Мэткіў (Ме́тків) — вёска ў Ровенскім раёне Ровенскай вобласці Украіны.
Дэсікацыя
Дэсікацыя (ад лац. Desiccare — высушваць) — перадуборачнае падсушванне раслін з мэтай паскарэння паспявання (на 5-7 сутак) і палягчэння уборкі ўраджаю, якое асабліва эфектыўна пры засмечанасці і пры вільготным надвор'і.
Цяпер выкарыстоўваюць дэсіканты на аснове дыквату, глюфасінату амонія і гліфасату. Дэсікацыю праводзяць на пасевах сланечніка, лёну, соі, рысу, пшаніцы, гароху, бульбы, насеннікаў цукровых буракоў, люцэрны, канюшыны і іншых культур прыкладна за 10 дзён да ўборкі ўраджаю. Дэсікацыя не пашкоджвае насенне і клубні, якія спеюць, стварае спрыяльныя ўмовы для работы ўборачных машын. Адначасова з пераджніўным падсушваннем раслін палі вызваляюцца ад шматгадовага  пустазелля пад наступныя культуры. Апырскванне дэсікантамі перад збіраннем асабліва паспяховае пры сярэдняй і моцнай ступені засмечанасці. Асабліва эфектыўная дэсікацыя пры вільготным надвор'і. Спосаб прымянення дэсікантаў — наземнае апырскванне, на вялікіх плошчах — авіяцыяй.
Кабылін (гміна)
Кабы́лін (Kobylin) — вяскова-гарадская гміна ў Польшчы, уваходзіць у склад Краташынскага павета Велікапольскага ваяводства. Сядзіба размешчана ў Кабыліне. Плошча гміны складае 112,37 км². Станам на 2004 год у гміне Кабылін пражывалі 8022 чалавекі, шчыльнасць — 71,4 чал./км². Адміністрацыйна падзелена на 20 салецтваў.
Населеныя пункты
На тэрыторыі гміны размешчаны 23 населеныя пункты.
Лапаты (Шчучынскі раён)
Лапаты́ (, Лопаты) — вёска ў Шчучынскім раёне Гродзенскай вобласці. Уваходзіць у склад Ражанкаўскага сельсавета.
Пястоўскі раён
Пястоўскі раён (Песто́вский райо́н) — адміністрацыйна-тэрытарыяльная адзінка (раён) і муніцыпальнае ўтварэнне (муніцыпальны раён) у складзе Наўгародскай вобласці Расійскай Федэрацыі. Адміністрацыйны цэнтр — горад Пястова.
Геаграфія
Плошча — 2 110,44 км². Раён размешчаны на ўсходзе Наўгародскай вобласці. Мяжуе з Машанскім і Хвойнінскім раёнамі Наўгародскай вобласці; з Валагодскай і Цвярской абласцямі.
Асноўныя рэкі — Малога і яе прытокі, Валдоміца, Сямыцінка, Мяглінка, Кіцьма, Кірва, Каць.
Азёры: Мягліна, Чорнае, Белае і інш.
ФК Ф91 Дзюдзеланж
«Ф91 Дзюдзеланж» — футбольны клуб з горада Дзюдзеланж, Люксембург. Выступае ў Нацыянальным дывізіёне Люксембурга.
Венецыянскі кінафестываль 2015
72-і Венецыянскі кінафестываль праходзіў з 2 па 12 верасня 2015 года. Галоўную ўзнагароду кінафестывалю — Залатога льва — атрымаў фільм «» рэжысёра.
Галіна Пятроўна Крываблоцкая
Галіна Пятроўна Крываблоцкая (, в. Янкі, Докшыцкі раён, Віцебская вобласць) — беларускі мастак.
Біяграфія
Скончыла Беларускі тэатральна-мастацкі інстытут (1976). Вучылася ў П. Масленікава, А. Бараноўскага, М. Раманюка. 3 1976 г. працавала на Барысаўскім камбінаце прыкладнога мастацтва, з 1993 г. выкладчык Беларускага каледжа мастацтваў. Працуе ў галіне дэкаратыўна-прыкладнога мастацтва. Удзельніца мастацкіх выставак з 1976 г. Член Беларускага саюза мастакоў (1985).
Творы Г. П. Крываблоцкай знаходзяцца ў Нацыянальным мастацкім музеі Беларусі, Літаратурным музеі Я. Купалы (Мінск), Музеі беларускай культуры ў г. Гайнаўка (Польшча), Палацы культуры г. Бярдзічаў (Украіна), у прыватных зборах у ЗША, Індыі, Германіі і інш.
Інстытут фізікі і матэматыкі Акадэміі навук БССР
Інстытут фізікі і матэматыкі АН БССР быў утвораны 17 студзеня 1955 года на базе сектара фізікі і матэматыкі, створанага ў 1953 годзе ў складзе Фізіка-тэхнічнага інстытута. Дырэктарам новаўтворанага інстытута быў прызначаны акадэмік Антон Нічыпаравіч Сеўчанка. У 1957 г. дырэктарам стаў акадэмік Барыс Іванавіч Сцяпанаў.
Інстытут уваходзіў у склад Аддзялення фізіка-матэматычных і тэхнічных навук АН БССР. Месціўся па адрасе: Мінск, праспект Сталіна, 108.
1955 г.
Па праблеме «Вывучэнне працэсу ўнутрымалекулярнага пераносу энергіі ўзбуджэння ў складаных малекулах» скончана тэма «Высвятленне ролі вагальнай энергіі ў працэсах паглынання і люмінесцэнцыі складаных арганічных малекул». Распрацаваны метады разліку выхаду люмінесцэнцыі, прадказана існаванне новых з’яў — адмоўнай люмінесцэнцыі, адмоўнага фотаэфекту. Важныя вынікі атрыманы пры высвятленні ўнутрымалекулярнага механізму антыстоксавай флуарэсцэнцыі. Яны маюць вялікую тэарэтычную значнасць. Распрацаваныя метады разліку колькасці святла розных кратнасцей рассейвання (адлюстраванага святла і святла, якое праходзіць), а таксама метады вызначэння аптычных аб’ектаў, што пастаянна падвяргаюцца дысперсіі.